ན་མོ་གུ་རུ་བཛྲ་པཱ་ཎི་ཡེ།
འདིར་གསང་བའི་བདག་པོ་འཁོར་ལོ་ཆེན་པོ་
བསྒྲུབ་པར་འདོད་པས། སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་སྔོན་དུ་
བཏང་ནས། སྭ་བྷཱ་ཝས་སྦྱངས། སྟོང་པའི་ངང་ལས་པཾ་ལས་སྣ་ཚོགས་པདྨ་འདབ་
མ་བརྒྱད་པའི་དབུས་སུ།
ཕྲག་ཏུ་ཟླ་ཉིའི་སྟེང་དུ།
ཚངས་པ་དང་བརྒྱ་བྱིན་གཡས་གཡོན་དུ་བསྒྱེལ་བའི་སོག་
ཧཱུཾ་ལས་ཁྲོ་བོའི་རྡོ་རྗེ་རྩེ་ལྔ་པ་ཧཱུཾ་གིས་མཚན་པ་ལས་འོད་
འཕྲོས། དོན་གཉིས་བྱས། འདུས། རྡོ་རྗེ་ལ་ཐིམ་པ་ཡོངས་སུ་གྱུར་པ་ལས། རང་
ཉིད་སངས་རྒྱས་འཁོར་ལོ་ཆེན་པོ་གོས་སྔོན་པོ་ཅན། སྐུ་མདོག་མཐིང་ནག་ཞལ་
གསུམ་ཕྱག་དྲུག་པ། ཞབས་གཡས་བསྐུམས་ཤིང་གཡོན་བརྐྱངས་པ། རྩ་ཞལ་
མཐིང་ག་ཆར་སྤྲིན་ལྟར་གནག་པ། གཡས་ཞལ་དུང་ལྟར་དཀར་ཞིང་ཡ་སོས་མ་
མཆུ་མནན་པ། གཡོན་ཞལ་པདྨ་རཱ་ག་ལྟར་དམར་བའི་མདངས་ཅན། ཞལ་གསུམ་
ཟླ་བའི་དཀྱིལ་འཁོར་ལྟར་རྒྱས་པ། ཞལ་རེ་རེའང་དམར་ལ་ཟླུམ་པའི་སྤྱན་གསུམ་
གསུམ་མེའི་ཕུང་པོ་འདྲ་བ། ། སྨིན་མ་དང་དཔྲལ་བའི་མཚམས་སུ་ཁྲོ་གཉེར་བསྡུས་
ཤིང་ཤིན་ཏུ་ཁྲོས་པ། ལྗགས་འདྲིལ་ཞིང་མཆེ་བ་གཙིགས་པ། ཧཱུཾ་ཧཱུཾ་དང་ཨ་ལ་ལའི་
སྒྲ་ཆེན་པོ་འབྲུག་ལྟར་ཕྱོགས་བཅུར་སྒྲོག་ཅིང་དབུགས་མེ་ལྕེ་ལྟར་རབ་ཏུ་འབར་བ།
དབུ་སྐྲ་ཁམ་སེར་གྱེན་དུ་བརྫེས་པ། རལ་པའི་ཅོད་པན་ལ་མི་བསྐྱོད་པས་བརྒྱན་པ།
ལྟོ་བ་ཡངས་ཤིང་གསུས་པའི་སྨད་འཁྱིལ་བ། ཕྱག་གཡས་ཀྱི་དང་པོས་ཁྲོ་བོའི་རྡོ་རྗེ་
རྩེ་ལྔ་པ་འཕྱར་ཞིང་། གཡོན་གྱི་དང་པོས་སྡིགས་མཛུབ་མཛད་པ། བར་བ་གཉིས་
ཐལ་མོའི་སྒྲ་སྒྲོག་པས་ཡུམ་ལྷ་མོ་མཛེས་ལྡན་མ་སྔོན་མོ་གྲི་ཐོད་འཛིན་པ་ལ་འཁྱུད་་
པ། ཐ་མ་གཉིས་ཀྱིས་གདོལ་པའི་རིགས་སྟོབས་རྒྱུ་དང༌། རིགས་ལྡན་ནག་པོའི་
སྐེད་པ་ནས་བཟུང་སྟེ་མགོ་བོ་རྩ་ཞལ་དུ་གསོལ་ཞིང་།
མཇུག་མ་ཞབས་འོག་ཏུ་
མནན་པ། གོས་སྔོན་པོའི་སྟོད་གཡོགས་དང་། སྟག་གི་པགས་པའི་ཤམ་ཐབས་
95

འཕྱར་བ། ཡེ་ཤེས་ཀྱི་མེ་དཔུང་རབ་ཏུ་འབར་བའི་དབུས་ན་བཞུགས་ཤིང་སེམས་
དཔའ་གསུམ་གྱི་བདག་ཉིད་ཅན་དུ་གྱུར་པའི་སྤྱི་བོར་ཨོཾ་དཀར་པོ། མགྲིན་པར་ཨཱཿ
དམར་པ། ཐུགས་ཀར་ཧཱུཾ་སྔོན་པོ། དེ་ལས་འོད་ཟེར་འཕྲོས་བསྒོམས་པ་དང་འདྲ་
བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་
པར་གྱུར། ། དབང་གི་ལྷས་དབང་བསྐུར། མི་བསྐྱོད་པས་དབུ་བརྒྱན་པར་གྱུར།
མཆོད་པ་བླ་མེད་ལྟར་བྱིན་གྱིས་བརླབས་ལ།
ཨོཾ་བཛྲ་པཱ་ཎི་ས་པ་རི་ཝཱ་ར་ཨཎྷཾ་ནས་ཤཔྟའི་བར་གྱིས་མཆོད། ཨོཾ་ཨཱཿཧཱུྃ་ཧྲཱིཿ
ཧ་ཧོ་ཧྲཱིཿས། ནང་མཆོད་བྱིན་གྱིས་བརླབས་ཏེ་འབུལ། སྟོབས་པོ་ཆེ་ལ་དྲག་ཤུལ་
ཆེ། །རིག་སྔགས་རྒྱལ་པོ་དགེ་བ་ཅན། །གདུལ་དཀའ་པོ་དག་འདུལ་བ་པོ། །རྡོ་རྗེ་
འཛིན་ལ་ཕྱག་འཚལ་ལོ། །ཞེས་པས་བསྟོད། མན་ངག་བཞིན་ཏིང་ངེ་འཛིན་
མ་ཡེངས་པར། ཨོཾ་ནཱི་ལཱྀ་ཝ་ར་དྷ་ར་བཛྲ་པཱ་ཎི་ཧྲྀ་ད་ཡ་མཧཱ་ཀྲོ་དྷ་སཏྭ་ཧཱུྃ་ཕཊ།
ཅེས་པ་སྙིང་པོ་དང༌། ཨོཾ་ནཱི་ལཱི་ཝ་ར་དྷ་ར་བཛྲ་པཱ་ཎི་རཱ་ཛྙ་པ་ཡ་ཏི་སྭཱཧཱ། ཞེས་པའི་
ཉེ་སྙིང་ཅི་མང་བཟླས་ལ། མཇུག་ཏུ་དགེ་བ་རྫོགས་བྱང་དུ་བསྔོའོ། །ཞེས་པ་འདི་
ཡང་འགའ་ཞིག་ལ་ཕན་པའི་བསམ་པས། ཤཱཀྱའི་བཙུན་པ་བློ་བཟང་ཆོས་ཀྱི་རྒྱལ་
མཚན་གྱིས་བཀོད་པའི་ཡི་གེ་པ་ནི་ཞ་ལུ་པ་ཚེ་རིང་ཆོས་འཕེལ་ལོ། །